Epimenides
Epimenides (Graece ), vates Cretensis cui attributi sunt versus philosophici antiquis noti, floruit ut videtur saeculo VII seu VI a.C.n. Inter septem sapientes saepe enumeratus est.

De vita atque operibus 
De vita eius Diogenes Laertius, Plutarchus, et Athenaeus varia dicunt.  Eodem Epimenide adscriptum est carmen mythologicum titulo Cretica, e quo fragmenta pauca supersunt, fortasse ab alio quodam poëta composita.

Si Hieronymo credimus, titulus versuum Epimenidis philosophicorum fuit Oracula. Verbatim citantur versus fere novem, e quibus celeberrimus est "Cretenses semper mendaces, malae bestiae, ventres pigri" (quae sententia inter philosophos posteriores nomine Paradoxi Epimenidei recipitur).

Illam famosam aram, de qua Paulus apostolus in oratione sua areopagitica locutus est, ab eodem Epimenide collocatam esse Diogenes Laertius affirmat.

Trivia 
Goethius in Festspiel Des Epimenides Erwachen ('De Epimenide expergefacto'), quodam ludo festivo anno 1814 scripto, hunc philosophum et poetam instar fecit gentium Germanarum imperii veteris finiti aetate napoleonensi tunc, annis 1813 et 1814, exeunda quasi expergefaciendarum et de libertate dimicantium. 

In honorem huius philosophi crater lunalis Epimenides appellatus est.

Notae

Nexus externi

Bibliographia 
 "68: Epimenides" in  

Incolae Cretae
Poetae Graeci
Philosophi Graeci
Auctores Graeci antiqui
Nati millennio 1 a.C.n.
Mortui millennio 1 a.C.n.